Document ID: 31993D0181

KOMISSION PÄÄTÖS,
tehty 29 päivänä tammikuuta 1993,
eläinten terveyttä koskevista vaatimuksista ja terveystodistuksista naudansukuisten kotieläinten tuonnissa sekä terveyssuojatoimenpiteistä siansukuisten kotieläinten tuonnissa Latviasta (93/181/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon terveyteen ja eläinten terveyteen liittyvistä ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (), sellaisena kuin se on viimeksi muutettuna asetuksella (ETY) N:o 1601/92 (), ja erityisesti sen 8 ja 11 artiklan,
sekä katsoo, että
jäsenvaltiot sallivat naudan- ja siansukuisten kotieläinten tuonnin neuvoston direktiivin 91/496/ETY () mukaisesti, sellaisena kuin se on viimeksi muutettuna päätöksellä 92/438/ETY (),
yhteisön eläinlääkärien tarkastuskäyntien mukaan eläinten terveydentilaa Latviassa valvoo eläinlääkintätoimi, joka tämänhetkisestä uudelleenjärjestäytymisestään huolimatta kykenee tarjoamaan riittävät takeet tarttuvia tauteja koskevissa asioissa naudansukuisten kotieläinten tuonnissa,
Latvian eläinlääkintäviranomaiset ovat vahvistaneet, että viimeisen 24 kuukauden aikana Latvia on ollut vapaa suu- ja sorkkataudista ja viimeisen 12 kuukauden aikana vapaa karjarutosta, tarttuvasta naudan keuhkorutosta, tarttuvasta vesicular stomatitis -taudista, bluetongue-taudista, klassisesta sikarutosta, afrikkalaisesta sikarutosta, teschenin taudista (tarttuva sikahalvaus), swine vesicular -taudista ja vesicular exanthema -taudista ja ettei näitä tauteja, lukuun ottamatta klassista sikaruttoa, vastaan ole rokotettu tässä maassa viimeisen 12 kuukauden aikana,
ottaen huomioon, että tällä hetkellä Latviassa on rokotuskampanja klassista sikaruttoa vastaan, joten eläviä sikoja ei väliaikaisesti tuoda yhteisöön,
Latvian eläinlääkintäviranomaiset ovat sitoutuneet 24 tunnin kuluessa ilmoittamaan teleksillä tai telefaksilla komissiolle ja jäsenvaltioille vahvistuksen edellä mainittujen tautien esiintymisestä tai niitä vastaan tehdystä rokotuspäätöksestä ja ilmoittamaan kohtuullisessa määräajassa nautaeläinten ja sikojen Latviaan tuontiin sovellettavia sääntöjä koskevat kaikki muutosehdotukset
tuberkuloosi ja nautojen luomistauti on periaatteessa poistettu Latviasta; rokottaminen nautojen luomistautia vastaan ei ole sallittua ja Latvian toimivaltaisten viranomaisten toteuttamat toimenpiteet näiden tautien uudelleen puhkeamisen estämiseksi ovat riittävät latvialaisten karjojen, muiden kuin niiden, joihin sovelletaan virallisia rajoituksia, aseman yhdenmukaistamiseksi yhteisön karjojen aseman kanssa, joilla on virallisesti tuberkuloosista vapaan tai virallisesti luomistaudista vapaan karjan asema,
Latvian eläinlääkintäviranomaiset ovat tällä päätöksellä sitoutuneet virallisesti valvomaan vaaditun todistuksen antamista ja varmistamaan, että viranomaiset säilyttävät kaikki vientitodistusten perustana mahdollisesti olleet todistukset, tiedonannot ja ilmoitukset, vähintään 12 kuukauden ajan niiden eläinten toimituksesta, joita asiakirjat koskevat,
Latvian eläinlääkintäviranomaiset ovat sitoutuneet olemaan antamatta tämän päätöksen liitteissä esitettyjä todistuksia Latviaan tuoduille eläimille, jollei niitä ole tuotu sellaisten eläinlääkintäedellytysten mukaisesti, jotka vastaavat vähintään direktiivin 72/462/ETY vaatimuksia, mukaan lukien muut asiaan kuuluvat päätökset, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jäsenvaltioiden on sallittava Latviasta tuotavan:
a)
jalostukseen tai tuotantoon tarkoitettuja naudansukuisia kotieläimiä, jotka täyttävät liitteen A terveystodistuksessa esitetyt vaatimukset ja joiden mukana on tämä todistus,
b)
teurasnautoja, jotka täyttävät liitteen B terveystodistuksessa esitetyt vaatimukset ja joiden mukana on tämä todistus, edellä sanotun kuitenkaan rajoittamatta 2, 3 ja 4 kohdan soveltamista.
2. Jäsenvaltiot voivat sallia Latviaan tuotujen 1 kohdassa tarkoitettujen naudansukuisten kotieläinten tuonnin Latviasta ainoastaan, jos nämä eläimet on tuotu yhteisöstä tai neuvoston päätöksen 79/542/ETY () liitteenä olevaan luetteloon kuuluvasta kolmannesta maasta, siltä osin kuin päätös koskee tähän lajiin kuuluvia eläimiä ja ainoastaan, jos ne on tuotu vähintään direktiivin 72/462/ETY määräyksiä vastaavia vaatimuksia noudattaen, mukaan lukien muut asiaan kuuluvat päätökset.
3. Jäsenvaltioiden on vaadittava, että eläimet, joille suoritetaan kokeita tämän päätöksen mukaisesti, eristetään pysyvästi latvialaisen virkaeläinlääkärin hyväksymissä olosuhteissa kaikista sorkkaeläimistä, jotka eivät kuulu yhteisöön toimitettavaan lähetyserään tai joiden terveydentila ei täytä ensimmäisestä kokeesta laivauspäivään asti näiden eläinten terveysvaatimuksia.
4. Jäsenvaltiot voivat sallia Latviasta tapahtuvan naudansukuisten eläinten tuonnin alueelleen ainoastaan, jos mainitut eläimet:
a)
ovat peräisin Latvian eläinlääkintäviranomaisten liitteen C mukaisesti naudan tarttuvasta leukoosista vapaiksi toteamista karjoista ja eläimille on vientiä edeltävän 30 päivän aikana suoritettu, negatiivisin tuloksin, eläinkohtaisesti tutkittu naudan tarttuva leukoosikoe komission päätöksen 91/189/ETY () liitteessä I tarkoitetun pöytäkirjan mukaisesti
tai
b)
ovat tarkoitettuja lihan tuotantoon, alle 30 kuukauden ikäisiä, ovat peräisin karjoista, joihin sovelletaan kansallista naudan tarttuvan leukoosin hävittämisohjelmaa ja joissa ei ole todettu mitään merkkiä naudan tarttuvasta leukoosista vähintään kahteen vuoteen ja joihin on pysyvästi merkittynä tämän päätöksen liitteessä D kuvatun merkin mukainen merkintä
tai
c)
ovat peräisin karjoista, joihin sovelletaan kansallista naudan tarttuvan leukoosin hävittämisohjelmaa, jotka on toimitettu suoraan teurastamoon ja jotka on teurastettu viiden arkipäivän kuluessa saapumisestaan.
Edellä b ja c kohdassa tarkoitettujen eläinten osalta jäsenvaltioiden on varmistettava tarkastuksilla, että nämä eläimet ovat selvästi tunnistettavissa; jäsenvaltiot valvovat niitä teurastukseen asti ja toteuttavat kaikki tarvittavat toimenpiteet alkuperäkarjan tartunnan saamisen estämiseksi.
2 artikla
Jäsenvaltiot voivat soveltaa Latviasta tuotaviin eläimiin niitä eläinten terveyttä koskevia komissiolle esitettyjä ja sen hyväksymiä lisävaatimuksia, joita ne soveltavat muihin eläimiin kansallisessa ohjelmassaan tämän taudin hävittämiseksi, ehkäisemiseksi tai torjumiseksi.
Väliaikaisina toimenpiteinä 31 päivään joulukuuta 1993 jäsenvaltiot voivat soveltaa ensimmäisen alakohdan määräyksiä kansallisissa ohjelmissaan, jotka on toimitettu komissiolle, muttei vielä hyväksytty komissiossa; tällöin niiden on kuitenkin toimitettava viipymättä komissiolle ja muille jäsenvaltioille yksityiskohdat hyväksytyistä terveysvaatimuksista.
3 artikla
Jäsenvaltiot sallivat Latviasta tuotavien naudansukuisten eläinten tuonnin alueelleen, jos voidaan esittää takeet siitä, että tuotavia eläimiä ei ole rokotettu suu- ja sorkkatautia vastaan.
4 artikla
Jäsenvaltiot eivät salli Latviasta tuotavien siansukuisten kotieläinten tuontia.
5 artikla
Tätä päätöstä sovelletaan kuudennestakymmenennestä päivästä sen jälkeen, kun se on annettu tiedoksi jäsenvaltioille.
6 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä tammikuuta 1993.

Labels: 10
3
18
6